ཆོས་ཉམས་ལེན་བྱེད་མཁན་ཞིག་ཡིན་ནའང་དངོས་ཡོད་གནས་ཚུལ་དང་མཐུན་པ་ཞིག་བྱེད་དགོས་པ་ལས་ཡིན་ཤག་ལྟ་བུ་བྱས་ཏེ་སྔགས་ལམ་ལ་ཞུགས་པ་ཡིན་ན་ཡག་པོ་མེད།ཁ་ཞེ་གཉིས་མེད་མ་ཡིན་པའི་གནས་ཚུལ་ཡོད་ན་དེ་ནི་དོན་དངོས་གནས་ཚུལ་དང་མཐུན་གྱི་མེད་ཅིང༌།ཆོས་ཕྱོགས་ཐད་ནས་ཀྱང་ངས་མི་ལ་དེ་ལྟར་ཤོད་ཀྱི་ཡོད་ལ།དེ་ནི་རང་གི་བསམ་བློ་ཡང་ཡིན།ཕྱི་ལ་འདྲ་ཆགས་ཀྱི་ཆོ་ག་ཕྱག་ལེན་བཏོན་པ་མ་ཡིན་པར།དོན་ཤེས་པའི་ཐོག་ནས་ཆོ་ག་ཕྱག་ལེན་འདོན་ཐུབ་ན་ཡག་པོ་ཡོད།དོན་གང་ཡང་མ་ཤེས་པར་ཆོ་ག་བཏོན་ན་དགོས་པ་གང་ཡང་མེད།ཆོས་ཕྱོགས་ཀྱི་ཐོག་ངོས་ཀྱི་བསམ་བློ་འདི་ཡིན།དེ་མིན་ལས་ཀ་གང་དང་གང་ཡིན་ནའང་དངོས་ཡོད་གནས་ཚུལ་ཤེས་པའི་ཐོག་ནས་དེ་དང་འཚམས་པའི་བསམ་བློ་གཏོང་དགོས་པ་ལས་དངོས་ཡོད་གནས་ཚུལ་ལ་དོ་སྣང་མ་བྱས་པ་དང་ཡང་ན་མི་ཤེས་པའམ་ཤེས་བཞིན་བཀབ་ནས་ཁ་ཡམ་ཡམ་ལ་ཕྱིན་པ་ཡིན་ན།གང་འཚམ་ནས་དཀའ་ངལ་མི་བཟོད་པ་ཞིག་འཕྲད་རྒྱུ་ཡིན་པས་ཡག་པོ་མེད།དེར་བརྟེན་ངས་དུས་རྟག་པར་རེ་བ་བཟང་ས་ནས་བརྒྱབ།སེམས་ཞུམ་སྟེ་རེ་བ་བརླགས་ན་ནོར་འཁྲུལ་ཡིན།ཡང༌།གྲ་སྒྲིག་སྡུག་ས་ནས་བྱེད་དགོས།ཞེས་བརྗོད་ཀྱི་ཡོད།